༄༅། །ཐུགས་རྗེ་ཆེན་པོ་གསང་བ་འདུས་པའི་བརྒྱུད་བསྐང་
ཆོས་ཉིད་སྒྲ་དབྱངས་ནི།
ཨཱཿ ཆོས་དབྱིངས་ཀ་དག་རྡོ་རྗེ་བཀོད་པའི་ཞིང༌། །ཆོས་ཅན་སྣང་བ་དག་མཉམ་
དཀྱིལ་འཁོར་ཆེ། །ཆོས་ཀུན་རང་བྱུང་ལྷུན་འགྲུབ་མཆོད་པའི་སྤྲིན། །ཆོས་ཉིད་སྐྱུ་མར་
རོལ་པའི་རྒྱན་དུ་ཤར། །ཨོཾ་བཛྲ་སྥ་ར་ཎ་ཁཾ ཆོས་དབྱིངས་ཁྱབ་བརྡལ་ཀུན་བཟང་འོད་
མཐའ་ཡས། །ཆོས་ཁམས་བདེ་ཆེན་ལོངས་སྤྱོད་པད་དཀར་འཆང། །ཆོས་ཀྱི་རྒྱལ་པོ་པད་
འབྱུང་ཐུགས་དམ་བསྐང༌། །ཆོས་ཅན་འཁྲུལ་སྣང་དབྱིངས་གྲོལ་དངོས་གྲུབ་སྩོལ། །ཆོས་
ཉིད་བཟང་མོ་བདེ་ཆེན་མཚོ་རྒྱལ་ཡུམ། །ཆོས་གཏེར་སྒོ་འབྱེད་རིན་ཆེན་དཔལ་བཟང་པོ། །
ཆོས་བདག་ཚེ་དབང་གྲགས་པའི་ཐུགས་དམ་བསྐང་། །ཆོས་བཞིན་སྒྲུབ་པ་མཐར་ཕྱིན་དངོས་
གྲུབ་སྩོལ། །ཆོས་མཆོག་མཛོད་འཛིན་ཤཱཀྱ་བཀྲ་ཤིས་དང༌། །ཆོས་ཉིད་དོན་གཟིགས་
པདྨ་དབང་ཕྱུག་ཞབས། །ཆོས་མཛད་པདྨ་དབང་གི་ཐུགས་དམ་བསྐང་། །ཆོས་བརྒྱད་རྩད་
ནས་འཇོམ་ནུས་དངོས༴ ཆོས་སྒོ་རབ་འབྱམས་དབང་འབྱོར་ཨ་ར་ག །ཆོས་མཛོད་དབང་
བསྒྱུར་ཀུན་བཟང་ཤེས་རབ་རྗེ། །ཆོས་ཀྱི་རྒྱལ་ཚབ་ལྷུན་རྒྱལ་ཐུགས་དམ་བསྐང༌། །ཆོས་
དབང་སེམས་ལ་ཐོབ་པའི་དངོས་གྲུབ་སྩོལ། །ཆོས་ཟད་ཡེ་ཤེས་མངོན་གྱུར་པདྨ་ནོར། །
ཆོས་དཔལ་བཟང་པོ་ཀརྨ་ལྷ་དབང་ཞབས། །ཆོས་སྨྲ་ངེས་དོན་བསྟན་འཛིན་ཐུགས་དམ་
བསྐང༌། །ཆོས་དབྱིངས་མངོན་སུམ་མཐོང་བའི་དངོས་གྲུབ་སྩོལ། །ཆོས་མིག་རྡུལ་བྲལ་
མདོ་སྔགས་བསྟན་འཛིན་བཟང༌། །ཆོས་བརྒྱུད་རིག་འཛིན་རྒྱ་མཚོའི་ཐུགས་དམ་བསྐང་། །
ཆོས་རྗེ་དྲིན་ཆེན་བླ་མའི་ཐུགས་དམ་བསྐང༌། །ཆོས་སྐུའི་གཏན་སྲིད་ཟིན་པའི་དངོས་གྲུབ་
127

གངས་ཅན་རིག་བཅུད་ལས།
༼ཡ༽
རག་མགོ་སྤྲུལ་སྐུའི་གསུང་འབུམ།
སྩོལ། །ཧྲཱིཿ འོད་གསལ་སྟོང་ཉིད་སྤྲོས་བྲལ་དབྱིངས། །ལྷུན་འགྲུབ་སྙིང་རྗེ་ཆེན་པོའི་རྩལ། །
ཡང་ཤར་གསང་བ་འདུས་པ་ཡི། །དཀྱིལ་འཁོར་རབ་འབྱམས་ཐུགས་དམ་བསྐང་། །རིགས་
ཀྱི་བདག་པོ་སོགས་གཞུང་ལྟར་དང་མཐར། །ཨཱཿཨཱ༔ ཆོས་ཉིད་སྤྲོས་དང་བྲལ་ཡང་ཀུན་ཉོན་དྲིས། །ཆོས་
མིན་སྡིག་ལྟུང་ཉམས་ཆགས་ཅི་བསགས་ཀུན། །ཆོས་བཞིན་སྙིང་པས་འགྱོད་ནས་མཐོལ་
ཞིང་བཤགས། །ཆོས་དབྱིངས་མཉམ་ཉིད་ངང་དུ་དག་ཚངས་རྩོལ། །ཐུགས་རྗེ་ཆེན་པོ་གསང་བ་
འདུས་པའི་བརྒྱུད་བསྐང་ཆོས་ཉིད་སྒྲ་དབྱངས་ཞེས་བྱ་བ་ཆོས་གཟུགས་ཐུབ་བསྟན་བཤད་སྒྲུབ་རྒྱ་མཚོས་ཤར་མཪ་བྲིས་པ་
དགེ་ལེགས་འཕེལ། དགེའོ། །མངྒ་ལཾ། བཀྲ་ཤིས་སོ།། །།
128